**Simon Robertsson** (s. 5. helmikuuta 2003 Piitime, Ruotsi) on ruotsalainen jääkiekkoilija, joka pelaa SHL-joukkue Skellefteå AIK:ssa. Hän on pelipaikaltaan oikea laitahyökkääjä. Robertssonia on yleisesti pidetty yhtenä ikäluokkansa lupaavimmista pelaajista ja hänestä on parhaimmillaan odotettu ensimmäisen kierroksen varausta NHL:n varaustilaisuudessa 2021.

Ura
---

### Seuraura

Robertsson on Södertälje SK:n kasvatti. Hän pelasi myöhemmät juniorivuotensa kuitenkin Skellefteå AIK:ssa, jonka miesten joukkueen apuvalmentajana Robertssonin isä Bert toimi kaikkiaan kahdeksan kauden ajan. Kaudella 2017–2018 Simon Robertsson toimi seuran U16-junioreiden varakapteenina. Hän oli U16 Elitissä Skellefteån paras pistemies ja maalintekijä tehoilla 25+22=47. Kaudella 2018–2019 Robertsson toimi seuran J18-junioreiden varakapteenina. Hän oli J18 Elitissä tehoilla 19+12=31 joukkueen paras pistemies ja Robertsson jakoi sisäisen maalipörssin voiton Gabriel Sällin kanssa. Hän oli koko sarjan tehokkain U16-ikäinen pelaaja. Robertsson jakoi myös koko J18 Elitin maalipörssin yhdeksännen sijan kolmen muun pelaajan kanssa. J18 Allsvenskanissa hän oli yhdeksällä osumallaan Skellefteån paras maalintekijä Arvid Mellan kanssa, kuten myös pudotuspeleissä neljällä osumallaan Albin Sundsvikin ja Kenneth Pappalardo Gulbrandsenin kanssa. Robertsson voitti kauden päätteeksi pronssia.

Kaudella 2019–2020 Robertsson jakoi tehoilla 13+17=30 Skellefteån J20-junioreiden sisäisen maalipörssin toisen sijan Linus Hedmanin ja Albin Sundsvikin kanssa edellään William Persson sekä sijoittui sisäisessä pistepörssissä neljänneksi. Hän debytoi samalla kaudella myös seuran SHL-joukkueessa, jossa Robertsson pelasi kahdeksan runkosarjaottelua tehden yhden maalin. Hän teki SHL-debyyttinsä vain 16-vuotiaana 17. joulukuuta 2019 vieraissa Luleå HF:ää vastaan. Robertsson sai ottelussa jääaikaa 6.33 minuuttia. SHL-uransa avausmaalin hän teki kolmannessa ottelussaan 25. tammikuuta 2020 IK Oskarshamnia vastaan. Robertsson keräsi ottelusta teholukeman +2.

Joulukuussa 2020 Robertsson teki Skellefteån kanssa kevääseen 2024 asti ulottuvan SHL-sopimuksen.

### Maajoukkueura

Robertsson valittiin Ruotsin alle 20-vuotiaiden MM-leiriryhmään vuoden 2021 turnaukseen, mutta hän putosi kuitenkin lopullisesta kisajoukkueesta. Robertsson pelasi myös World U-17 Hockey Challengessa vuonna 2019. Yhteensä hän on pelannut 17 poikien maaottelua.

Muuta
-----

Robertssonin isä Bert pelasi omalla urallaan puolustajana yhteensä 128 NHL-ottelua. Hän toimii nykyään SHL-joukkue Linköping HC:n päävalmentajana.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2018–2019 | Skellefteå AIK | SuperElit | 4 | 1 | 1 | 2 | 4 | – | – | – | – | – |
| 2019–2020 | Skellefteå AIK | SuperElit | 41 | 13 | 17 | 30 | 36 | – | – | – | – | – |
|  | Skellefteå AIK | SHL | 8 | 1 | 0 | 1 | 0 | – | – | – | – | – |
| 1 kausi | yhteensä | SHL | 8 | 1 | 0 | 1 | 0 | – | – | – | – | – |

Lähteet
-------

* Simon Robertsson The Internet Hockey Databasessa (englanniksi)
* Simon Robertsson Eurohockey-sivustolla (englanniksi)
* Simon Robertsson *Elite Prospects*. Everysport Media Group AB.  (englanniksi)

### Viitteet

1. 1 2 3 4  Simon Robertsson *Elite Prospects*. Everysport Media Group AB.  (englanniksi)
2. 1 2  Bert Robertsson *Elite Prospects*. Everysport Media Group AB.  (englanniksi)
3. ↑  Elite Prospects - Skellefteå AIK U16 *eliteprospects.com*. Everysport Media Group. Viitattu 4.1.2021. (englanniksi)
4. ↑  Elite Prospects - J18 Elit Stats 2018-2019 *eliteprospects.com*. Everysport Media Group. Viitattu 4.1.2021. (englanniksi)
5. ↑  Elite Prospects - Skellefteå AIK J18 *eliteprospects.com*. Everysport Media Group. Viitattu 4.1.2021. (englanniksi)
6. ↑  Elite Prospects - Skellefteå AIK J20 *eliteprospects.com*. Everysport Media Group. Viitattu 4.1.2021. (englanniksi)
7. ↑  Simon Robertsson *SHL.se*. SHL AB. Viitattu 4.1.2021. (ruotsiksi)
8. ↑  Söderlund, Samuel: A-lagskontrakt för Robertsson *skellefteaaik.se*.  7.12.2020. Skellefteå AIK Hockey. Viitattu 4.1.2021. (ruotsiksi)
9. ↑  Lahtinen, Miikka: MM-leiriryhmä julki! Tältä näyttää Ruotsin nuorten kokoonpano – joukkueesta löytyy NHL-kokemusta *suomikiekko.com*.  3.12.2020. Nordic Sport Media. Viitattu 4.1.2021.